**După 26 de ani**

*Mirimirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cu ploile de gloanțe

Ce au muşcat din carnea

Copiilor-eroi,

Cu bălțile de sânge

Ce-au înroșit aievea

Câmpiile din noi,

Ne-am redobândit viața,

Am înviat din morți !

Dar...râde iar, paiața

Și stăm aliniați

La zidul nedreptății...

Ne merităm soarta ?

Groparii libertății

Vor redeschide poarta

Spre iadul de-ntuneric

În care ne-am zbătut ?

Vom răstigni, coleric

Firavul început ?

Sau curcubeul păcii

Ne va însenina

Și vom fi noi bobocii

Care vor alina

Durerile luminii ?

Raze fierbinți de soare

Ne vor topi în inimi

Marame de ninsoare

Și-n loc, vor curge râuri

De apă vie, pură.

Nu vom mai fi batjocuri,

Nici câini de-alergătură !

Vom fi din nou, o țară

De Feți cu stea în frunte.

Că de-asta doar, căzură

Copii, ca flori cărunte.